text: Sentmenat Boscos Nets | Segona caminada ecològica
  AQUEST ANY, BOSCOS NETS!
  Posted by boscosnets on mai 31, 2010 in General | 1 comment
  TORNA BOSCOSNETS, ara amb l'edició 2010
  Des de fa uns quants mesos estem treballant en l'organització de l'edició de BOSCOSNETS 2010. Al grup reduït d'impulsors de l'anterior edició de la festa, aquesta vegada s'hi ha afegit més gent amb moltes ganes de treballar. Comptem com sempre amb el suport institucional de l'Ajuntament de Sentmenat i de la plataforma Sentmenat.com. Pel que fa a la festa, enguany, està programada per al diumenge 31 d'octubre.
  Com a novetats, enguany destaquem l'obertura d'un grup de suport al facebook:
  http://www.facebook.com/group.php?gid=338082594047&v=wall
  a través del qual ens podeu seguir. I també una primera posada en escena el proper cap de setmana 4/5/6 de juny en el marc dels "Tres dies pel medi ambient" que organitza l'Ajuntament de Sentmenat.
  Concretament el proper dissabte, dia internacional del medi ambient, ens trobareu a la Plaça de la vila, a l'estand de BOSCOSNETS, on us donarem informació i també posarem a la venda el DVD de l'edició de 2007.
  Aneu preparant-vos per la gran festa. Us hi esperem a tots.
  BON NADAL i BOSCOS NETS
  Posted by boscosnets on des 17, 2007 in General | 0 comments
  Amb aquest post, que potser us arriba "havent sopat", volem tancar la campanya BOSCOSNETS d'enguany i us volem animar a tots per la següent (Boscosnets 2008!), així com a tots els pobles del voltant, on ja sabem que hi ha gent amb molta empenta interessada en dur a terme iniciatives similars.
  Com a reflexió final només recordar la conclusió que n'hem tret entre tots plegats: del nostre entorn natural només en podem tenir cura nosaltres mateixos, i sensibilitzar-ne els nostres convilatans i les institucions públiques. Només així aconseguirem preservar intacte el patrimoni que ens han llegat els nostres avantpassats. Tot depèn de la voluntat i la decisió de tots plegats. I a Sentmenat hem demostrat que som una pinya. Ens hem de felicitar per tot això i estar molt contents de ser qui som i de la capacitat que tenim d'organitzar-nos al voltant d'uns objectius comuns. Altres reptes que tenim plantejats com a comunitat (els censos del Marquès i la MAT) segur que han de rebre i canalitzar positivament tota aquesta vitalitat que ens permet trencar barreres i superar dificultats.
  Per acabar us presentem l'enllaç a les fotos que l'Isidre Garcia i Alguer va fer de l'exposició Boscosnets inaugurada el 26 d'octubre a l'espai ECUS.
  I també l'arxiu de Ràdio Sabadell que ens faltava, amb l'entrevista que li van fer a l'Antoni Hernández l'endemà mateix de la sortida al bosc.
  La darrera acció que farem l'equip de Boscosnets d'enguany consistirà a fer còpies del vídeo de tot el procés (que es va presentar a l'exposició) i portar-les a l'Ajuntament, a la biblioteca municipal i a les escoles col·laboradores. Allà, doncs, hi podreu trobar aquests materials i, en el seu cas, demanar-los en prés tec per tal de fer-ne còpies.
  Molta força per als BOSCOSNETS de 2008!
  Bon Nadal a tots, i millor entrada d'any!
  Que siguem tots molt feliços!
  L'equip de BOSCOSNETS
  (Alba, Anna, Antoni i Jaume)
  Informe de la deixalleria
  Posted by boscosnets on oct 10, 2007 in General | 0 comments
  Benolguts,
  En Josep Diviu ens remet aquest informe de la deixalleria on es detalla tota la brossa que vam recollir el passat dia 30 de setembre:
  Avui, us puc dir tot el que hem recollit després del recompte de la primera caminada ecològica, tant del mateix dia com del dia després quan es va continuar amb la feina de les bosses deixades en els punts acordats.
  En total, en aquests dies, varem fer 14 camions descarregats a la deixalleria. Per tot això, cal fer saber que els 14 camions van recollir materials tan diversos com:
  1	1 i 1/2 contenidors uns 50 m3 de deixalles diverses amb ……………4.700 kg.
  2	4 m3 de runes diverses…………………………………………………….4.000 kg.
  3	12 pneumàtics de camió, 30 de cotxe / moto / 1 de bicicleta………..2.400 kg.
  4	1 contenidor de ferralla…………………………………………………….2.000 kg.
  5	2 dipòsits de plàstic de 1000 litres.
  6	2 neveres
  7	4 rentadores……………………………………………………………………700 kg
  8	1 rentavaixelles
  9	3 cuines
  Tot això suposa que van desaparèixer dels nostres boscos un total de 13.800 kg, a més de 15.000 kg. de runa recollits el divendres anterior a la caminada.
  Cal que tothom vegi l'esforç del poble per a la neteja dels nostres entorns, prengui consciència i pensi que són molt valuosos per conservar-los nets. M'agradaria pensar que, entre tots, ho podrem aconseguir.
  Regidor de Medi Ambient, Nuclis Urbans i Habitatge.
  Més fotos i Catalunya Ràdio
  Posted by boscosnets on oct 4, 2007 in General | 0 comments
  A l'enllaç següent teniu accés a les excel·lens fotografies dels 13 itineraris que ens van cedir desinteressadament els guies i alguns dels participants.
  Cliqueu aquí per veure les fotografies dels 13 itineraris
  I en aquest enllaç hi trobareu les fotos que va fer l'Isidre Garcia Algué, al qual agraïm la col·laboració i el suport que ens ha donat durant tota la campanya:
  Cliqueu aquí per veure les fotos de l'Isidre
  A més a més, pengem l'arxiu de Catalunya Ràdio on Antoni Bassas va fer esment de la Primera Caminada Ecològica de Sentmenat (Catalunya matí, 01/10/2007 7.28 H)
  Cliqueu aquí i escolteu l'arxiu de so
  Més retalls de premsa
  Posted by boscosnets on oct 2, 2007 in General | 0 comments
  Diari de Sabadell 02/10/2007
  El Punt Diari, 01/10/2007
  La Vanguardia 30/09/2007
  Diari de Sabadell 29/09/2007
  Posted by boscosnets on oct 1, 2007 in General | 0 comments
  Recull de notes de premsa.
  Sentmenat Boscos Nets a:
  CMENAT. El Bloc de l'Isidre
  Fotos al Picasa de l'Isisdre
  TV3. Telenotícies Catalunya
  El nostre agraïment a tots els que ho heu fet possible
  Posted by boscosnets on oct 1, 2007 in General | 1 comment
  Com a equip que ha treballat en la coordinació de la Eco Festa, us volem agraïr a tots la vostra participació i col-laboració. Aquesta Primera Caminada Ecològica ha estat un èxit gràcies a cadascun de vosaltres. Tots ens hem de sentir orgullosos d'haver treballat un matí pels nostres boscos i per la natura, i de ben segur que les pròximes generacions ens ho agrairan.
  Com a resum d'aquest dia, dir-vos que HEM NETEJAT MES DE 130 km DE BOSCOS, HEM arribat a més de 600 participants en la Caminada i una bona colla en les activitats infantils.. i hem recollit més de 16.000 Kg. de deixalles que podeu veure en el camió de la deixalleria que hi ha estacionat a la plaça.
  Com a curiositats, dir-vos que el més petit de la Caminada ha sigut l'Erik Lloreda, de 5 mesos i la Mireia Alcaide de 9m. Els representats de la gent gran de sentmenat han estat el Miquel Morral Vilardell, de 78 anys i l'Antonio Soriano, de 74 com les dues persones de més Edat. I un fort aplaudiment també per a la persona que ha vingut de més lluny, Paloma Juarrós que ha vingut des d'IRUN, al Pais BASC!
  Volem expressament mencionar la col-laboració de les entitats i empreses que ho han fet posible. En especial, el nostre agraïment a l'Ajuntament de Sentmenat per tota l'ajuda logística i económica rebuda de les Regidoríes de Medi Ambient, Cultura i Educació; a la Societat Coral i a la seva secció excursionista per l'assistència tècnica i l'equip de guies; a la Ferretería Rovira pels guants, a l'Associació de Comerciants per les gorres, a la Kostal per totes les begudes de la festa, a Onlyprom per la impressió, a Dilema pel disseny gràfic, al Camilo pels sabrosos panets, a Cal Vivet, a Cal Miquel i Cal TIROLIRU pels embotits; a Cal Xarrapeta per la logística del PicaPica i les Olives; i a la Caixa de Sabadell per la seva donació que ha permés portar els gegants de la Concordia.
  L'ECOFESTA tampoc hagués estat posible sense les mans i el treball de moltíssima gent que també hi ha col-laborat:
  Esplai Sotrac
  Geganters i Grallers de la Concordia
  Grup d'Amics dels Senders de Sentmenat
  Col•legi Ntra. Señora del Pilar
  Club de Basquet de Sentmenat
  Centre Esports Sentmenat
  La Policia Municipal i Protecció Civil
  I sobretot a la DEIXALLERIA MUNICIPAL, per la seva gran tasca d'avui i de cada dia
  De totes maneres, això només ha estat el primer pas, la feina més important és el FUTUR, concienciar a través de les Escoles i les families que aquest entorn l'hem de cuidar i que no permetrem que ens el malmetin.
  A tots una vegada més: GRACIES PER TOT i FINS L'ANY QUE VE
  Arxiu	maig 2010 (1)
  Articles recents	AQUEST ANY, BOSCOS NETS! BON NADAL i BOSCOS NETS Informe de la deixalleria Més fotos i Catalunya Ràdio Més retalls de premsa Les notícies de sentmenat.comCara i creu de Crous en la nova Copa d'EspanyaCarord-Rovira per partida dobleAna Palacios campiona de nou de gimnàstica artística nivell 7Scharlab inverteix 5 M€ en l'ampliació de la planta de SentmenatEl Cor Jove converteix el Coro en seu d'un glamurós Festival Internacional de Cinema Comentaris recents	montse ciuraneta en Fotosmontse ciuraneta en FotosLaSus en El nostre agraïment a tots els que ho heu fet possibleLaSus en "30-S" L'ECOFESTA HA ESTAT UN ÈXIT!Ana M. Reyes en Comença el compte enrere!